Po dobyću mišterstwa kónc apryla (SN wo tym rozprawjachu), njeplanuja wolejbulistki Drježdźanskeho sportoweho kluba (DSC) tučasnje žadyn wotpočink abo dowol, ale maja wažne nadawki w jednotliwych narodnych mustwach. Měrko Korjeńk je tule krótki přehlad zestajał:
Němska
Za narodne mustwo wolejbulistkow su z Drježdźanskeho kadra štyri hrajerki nominowane, nadběhowarce Jennifer Janiska a Lena Stigrot, srjedźna blokowarka Camilla Weitzel a přihrawarka Sarah Straube. Za 19lětnu Straube je to prěnja nominacija za A-narodne mustwo. Pod nawodom trenarja Alexandera Waibla je so talentowana přihrawarka na partije přećiwo Francoskej spočatk meje přihotowała. Camilla Weitzel, Lena Stigrot a Jennifer Janiska přihotuja so na narodnu ligu, kotraž je wot 25. meje do 20. junija w italskim měsće Rimini planowana. Swětowy wolejbulowy zwjazk FIVB je ju prěni raz lěta 2018 za žony a paralelnje za muži zawjedł. W Riminiju nastupi 16 žonjacych teamow, a kóždy ma w předkole 15 hrow. Po tutym programje wubědźuja so najlěpše štyri mustwa wo dobyćerja.
Šwicarska
pol_Latn bos_Latn szl_Latn bos_Latn